elektrotekniske forskrifter og normer
Store norske leksikon,Teknologi og industri,Energi,Elkraftteknikk
Elektrotekniske forskrifter og normer er lover og regler for hvordan elektriske anlegg kan utføres, slik at de er sikret mot berøring og brannfare.
Lover Direktoratet for samfunnssikkerhet og beredskap, DSB, er ansvarlige for tilsyn med elektriske anlegg, slik at de følger gjeldende regler. For elektrotekniske saker delegerer DSB en del av sin myndighet til et lokalt eltilsyn (DLE) ved de fleste elektrisitetsverk. Normer Normer eller standarder for teknisk utførelse av materiell og anlegg er utarbeidet av Norsk elektroteknisk komité (NEK). Tilsvarende normarbeid finnes i andre land og det foregår et internasjonalt samarbeid gjennom International Electrotechnical Commission (IEC), der mer enn 60 land deltar.Norge, gjennom NEK, er tilsluttet Comité Européen de Normalisation Electrotechnique (CENELEC). En vedtatt standard her blir automatisk nasjonal standard i medlemslandene, og dermed også i Norge, dersom det ikke strider mot lover, forskrifter og forordninger. Les mer i Store norske leksikon elektrisk installasjon Det lokale eltilsyn Eksterne lenker Forskrift om elektriske lavspenningsanlegg.